google/wiki40b huggingface dataset:
2,6-λουτιδίνη

Φυσική παρουσία

Βρέθηκε σε υδάτινα απόβλητα από μονάδες επεξεργασίας σχιστολιθικού πετρελαίου και σε πρώην εγκαταστάσεις κρεοσκόπισης.

Παραγωγή

Παράγεται βιομηχανικά με συμπύκνωση φορμαλδεΰδης, ακεταλδεΰδης, και αμμωνίας,  ενώ απομονώνεται, επίσης, από τη λιθανθρακόπισσα και από το οστέλαιο. Η παραγωγή της 2,3-λουτιδίνης μπορεί, επίσης, να γίνει με διάφορες μεθόδους, που προκύπτουν από τις γενικές μεθόδους παραγωγής πυριδινών.

Με συντριμερισμό ενώσεων με τριπλό δεσμό

Με μείγμα προπινίου (CH₃C≡CH), αιθινίου (HC≡CH) και αιθανονιτριλίου (CH₃CN),  παρουσία διαλυτών ενώσεων του κοβαλτίου, όπως το κοβαλτιοκένιο [Co(C₅H₅)₂], παράγεται μείγμα τριών (3) λουτιδινών. Συγκεκριμένα, συμπαράγονται 2,3-λουτιδίνη, 2,4-λουτιδίνη και 2,6-λουτιδίνη:

Με επίδραση 2,4-διμεθυλ-1,3-οξαζολίου σε αιθένιο και αφυδάτωση

Με επίδραση 2,4-διμεθυλ-1,3-οξαζολίου σε αιθένιο (CH=CH₂) παράγεται αρχικά 2,6-διμεθυλπυριδινόλη, που με αφυδάτωση δίνει τελικά 2,6-διμεθυλοπυριδίνη:

Εφαρμογές

Η 2,6-Lutidine έχει αξιολογηθεί για χρήση ως πρόσθετο τροφίμων λόγω της άρωμα καρυδιού, όταν υπάρχει σε διάλυμα και σε πολύ χαμηλές συγκεντρώσεις.
Λόγω της στερεοχημική αποτελέσματα από τις δύο ομάδες μεθυλίου, 2,6-lutidine είναι μόνο ασθενώς πυρηνόφιλη. Είναι μέτρια basic, με σKₐ 6,60. Στην οργανική σύνθεση, 2,6-lutidine έτσι μερικές φορές χρησιμοποιείται ως ένα sterically εμποδισμένο ήπια βάση.

Χημικές ιδιότητες

Η 2,6-λουτιδίνη είναι διυποκατεστημένη «θυγατρική» πυριδίνη και γι' αυτό είναι σημαντικά δραστικότερη από τη «μητρική» πυριδίνη και αρκετά δραστικότερη από τις μεθυλοπυριδίνες. Oι 2- και 6- μεθυλομάδες της 2,6-λουτιδίνης δίνουν αντιδράσεις με διάφορα αντιδραστήρια, όπως για παράδειγμα το φαινυλολίθιο (PhLi), που μεταφέρει το λίθιο στις 2- και 6- μεθυλομάδες.
Ωστόσο και πάλι, τα ηλεκτρονιόφιλα αντιδραστήρια συνήθως προτιμούν να αντιδρούν με το περισσότερο ηλεκτραρνητικό και επομένως ισχυρότερο πυρινόφιλο άτομο αζώτου της 2,6-λουτιδίνης, σχηματίζοντας άλατα 2,6-λουτιδινωνίου. Ο σχηματισμός του 2,6-λουτιδινωνίου ενισχύει επιπλέον τη δραστικότητα της ένωσης έναντι πυρινόφιλων αντιδραστηρίων, που αντιδρά και πάλι με τις 2- και 6- μεθυλομάδες του.

Βιοαποικοδόμηση

Αν και οι πυριδίνες αποτελούν εξαιρετική πηγή άνθρακα, αζώτου, και ενέργειας για ορισμένους μικροοργανισμούς, η διμεθυλίωση της 2,6-λουτιδίνης επιβραδύνει σημαντικά την ταχύτητα βιοαποικοδόμησης του πυριδινικού δακτυλίου. Η 2,6-λουτιδίνη βρέθηκε ότι είναι σημαντικά πιο ανθεκτική στη βιοαποικοδόμηση στο έδαφος, σε σύγκριση με τις πικολίνες ή τη 2,4-λουτιδίνη. Σημαντική απώλεια αεριοποίησης παρατηρήθηκε σε υγρά μέσα. Εκτιμώμενος χρόνος για την πλήρη βιοαποικοδόμησή της ήταν πάνω από 30 ημέρες.
Εθνόσημο της Αιθιοπίας

Το έμβλημα της Αιθιοπίας υπάρχει στην παρούσα μορφή του από το 1996. Περιλαμβάνει ένα χρυσό πεντάγραμμο αστέρι που εκπέμπει ακτίνες φωτός σε μπλε θυρεό. Το σύμβολο αυτό προέρχεται από τη σφραγίδα του Βασιλιά Σολομώντα, του οποίου απόγονοι φέρονται να είναι τα μέλη της πρώην βασιλικής οικογένειας.
Σήμερα το σύμβολο αυτό συμβολίζει την ενότητα του λαού και την εθνικότητα των Αιθιόπων. Το εθνόσημο εμφανίζεται επίσης στο κέντρο της σημαίας της Αιθιοπίας.
Γρηγόριος Κωνσταντινίδης

Βιογραφικά στοιχεία

Ίδρυσε το 1744 στη Μοσχόπολη της Ηπείρου το δεύτερο κατά χρονική σειρά ελληνικό τυπογραφείο στην Ελλάδα, μετά από το τυπογραφείο του Νικόλαου Μεταξά που είχε καταστραφεί από τους Τούρκους στην Κωνσταντινούπολη.
Το τυπογραφείο του Κωνσταντινίδη ήταν παράρτημα της Ακαδημίας, και λειτούργησε μέχρι το 1786, όταν κατέβηκαν Αλβανοί και κατέστρεψαν την πλούσια πόλη.
Εθνική Αγγλίας (χόκεϊ επί χόρτου ανδρών)

Ιστορία

Η πρώτη εμφάνιση της Αγγλίας στους Ολυμπιακούς Αγώνες ήταν στο Λονδίνο το 1908, όταν κατέκτησε το χρυσό μετάλλιο. Από τότε οι Άγγλοι παίκτες συναγωνίστηκαν στους Ολυμπιακούς Αγώνες στο πλαίσιο της συνδυασμένης εθνικής ομάδας χόκεϊ επί πάγου της Μεγάλης Βρετανίας.
Ήταν φιναλίστ στο Παγκόσμιο Κύπελλο του 1986, όπου ηττήθηκε από την Αυστραλία στον τελικό, ο οποίος διεξήχθη επίσης στο Λονδίνο. Κατέκτησε το χάλκινο μετάλλιο στο εναρκτήριο τουρνουά χόκεϊ των Αγώνων της Κοινοπολιτείας το 1998 στην Κουάλα Λουμπούρ, καθώς και το 2014 στη Γλασκώβη.
Ραϋμόνδος Βερεγγάριος Γ΄ της Προβηγκίας

Βιογραφία

Ο Ραϋμόνδος-Βερεγγάριος Γ΄ ήταν ο τρίτος γιος τού Ραϋμόνδου-Βερεγγάριου Δ΄ κόμη της Βαρκελώνης και της Πετρονίγια των Χιμένεθ, κόρης τού Ραμίρο Β΄ της Αραγωνίας.
Έλαβε τη Σερδάνια, περιλαμβανομένης της Καρκασσόν και τού Νερμπόν, όταν το 1162 απεβίωσε ο πατέρας του. Το 1168 παραιτήθηκε υπέρ τού επόμενου αδελφού του Σάντσο. Δεν κυβέρνησε ποτέ πραγματικά τα εδάφη του. 
Το 1173 ο δευτερότοκος αδελφός του Αλφόνσος Β΄ της Αραγωνίας τού χορήγησε την Προβηγκία. Το 1176 ακολούθησε τον Σάντσο στην κατάκτηση της Νίκαιας από τη Γένουα. Έπειτα αποτόλμησε να πολεμήσει με τους κυρίους τού Λανγκντόκ και τον κόμη της Τουλούζης, αλλά δολοφονήθηκε το 1181 από έναν άνδρα τού Αντεμάρ ντε Μυρβιέλ, κοντά στο Μονπελιέ. Η Προβηγκία πέρασε στον Σάντσο.
Ντεφτέρ

Το ντεφτέρ (τουρκικά: defter στον ενικό και defterler στον πληθυντικό) ήταν είδος φορολογικού μητρώου και κτηματολογίου εντός της Οθωμανικής Αυτοκρατορίας.
Οι πληροφορίες που συγκεντρώνονταν ήταν δυνατό να ποικίλουν, ωστόσο το ταχρίρ ντεφτερλερί (τουρκικά: tahrir defterleri) συνήθως περιελάμβανε λεπτομέρειες αναφορικά με χωριά, κατοικίες, επικεφαλής νοικοκυριών (ενήλικες άνδρες και χήρες), εθνότητες/θρησκείες (καθώς αυτές ήταν δυνατό να επηρεάσουν την φορολόγηση ή απαλλαγή καταβολής φόρων), καθώς και χρήσεις γης. Το ντεφτέρ-ι χακανί ήταν κτηματολόγιο, το οποίο χρησιμοποιείτο, επίσης, για φορολογικούς σκοπούς. 
Κάθε πόλη διέθετε από ένα ντεφτέρ, καθώς και, συνήθως, έναν αξιωματούχο ή κάποιον με διοικητικό αξίωμα, ο οποίος θα εκτιμούσε κατά πόσο η κάθε πληροφορία θα έπρεπε να καταγράφεται. Ο αξιωματούχος ήταν, συνήθως, κάποιος μορφωμένος άνθρωπος ο οποίος είχε γνώση των κρατικών νόμων. Το ντεφτέρ χρησιμοποιείτο για την καταγραφή οικογενειακών αλληλεπιδράσεων, όπως ο γάμος και η κληρονομία.
Οι καταγραφές αυτές είναι χρήσιμες για τους ιστορικούς, καθώς τέτοιους είδους πληροφορίες επιτρέπουν την περαιτέρω κατανόηση του συστήματος ιδιοκτησίας γαιών μεταξύ των Οθωμανών. Αυτό είναι ιδιαίτερο χρήσιμο όταν επιχειρείται να γίνει μελέτη των καθημερινών υποθέσεων Οθωμανών πολιτών.
Ορισμένοι Οθωμανοί αξιωματούχοι οι οποίοι ήσαν υπεύθυνοι για τα συγκεκριμένα φορολογικά μητρώα ήσαν γνωστοί ως ντεφτερντάρ (τουρκικά: defterdar).
Ο όρος προέρχεται από την ελληνική λέξη διφθέρα η οποία είχε την έννοια του βιβλίου (οι σελίδες της οι οποίες αποτελούνταν από περγαμηνές από δέρμα κατσίκας, χρησιμοποιούνταν παράλληλα με τον πάπυρο ως μέσο γραφής στην Αρχαία Ελλάδα), ενώ υιοθετήθηκε από την αραβική γλώσσα υπό την μορφή دفتر: νταφτάρ, το οποίο σημαίνει βιβλίο, ενώ σαν αντιδάνειο πέρασε και στα νέα ελληνικά σαν τεφτέρι, που είναι το κατάστιχο, το λογιστικό βιβλίο.
Ο όρος 'διφθερίτιδα', η οποία είναι οξεία μεταδοτική ασθένεια η οποία προκαλείται από το Corynebacterium diphtheriae (βακίλλος Κλεμπς-Λόφφλερ), έχει κοινή προέλευση.
Κίμμυ Γκρένγκερ

Παιδικά χρόνια

Η Κίμμυ Γκρένγκερ, γεννήθηκε στις 17 Μαΐου του 1995 στο Σαν Ντιέγκο της Καλιφόρνια. Οι γονείς της χώρισαν όταν βρίσκονταν σε μικρή ηλικία και τα παιδικά της χρόνια τα έζησε μόνο με τη μητέρα της. Η μητέρα της, παντρεύτηκε δύο ακόμα φορές μετά τον χωρισμό της με τον πατέρα της Κίμμυ και αυτό είχε ως αποτέλεσμα να αλλάξει πολλά σχολεία και σπίτια κατά την διάρκεια των παιδικών της χρόνων. Η μητέρα της Κίμμυ, εργάζονταν και ως μοντέλο σε γυμνές φωτογραφήσεις για εξώφυλλα περιοδικών. Η Κίμμυ Γκρένγκερ, φίλησε για πρώτη της φορά κάποιο αγόρι όταν ήταν επτά ετών. Σε μια συνέντευξή της δήλωσε, ότι έμαθε πώς να κάνει σέξ όταν ήταν μόλις δώδεκα ετών επειδή αυνανίζονταν σχεδόν κάθε μέρα.

Καριέρα

Η Κίμμυ Γκρένγκερ, στην ηλικία των δεκαοκτώ ετών εργάστηκε ως σερβιτόρα σε αλυσίδα γνωστών εστιατορίων. Όμως, μέσα σε μικρό χρονικό διάστημα παρενοχλήθηκε σεξουαλικά από το αφεντικό της, τους μπάρμαν και το προσωπικό της κουζίνας του εστιατορίου όπου εργάζονταν. Αργότερα, μέσα στο ίδιο έτος, η Κίμμυ συναντήθηκε με κάποιον φίλο της όπου εργάζονταν ως μοντέλο σε γυμνές φωτογραφήσεις και την ώθησε να ασχοληθεί και εκείνη με γυμνές φωτογραφήσεις. Όταν άρχισε να ασχολείτε με τις γυμνές φωτογραφήσεις, παρακολούθησε ότι κέρδιζε πολλά χρήματα. Έτσι αποφάσισε να ασχολειθεί με το πορνό, για να μεγιστοποιήσει τα κέρδη της. Το επίθετό της, Γκρένγκερ, το υιοθέτησε από την Ερμιόνη Τζιν Γκρένγκερ, ενα  φανταστικό χαρακτήρα της σειράς βιβλίων Χάρι Πότερ, επειδή παρουσιάζουν μεταξύ τους μεγάλη ομοιότητα. Παρά το γεγονός ότι είναι μόνο τρία χρόνια στην βιομηχανία του πορνό, η Κίμμυ έχει συμμετάσχει σε περισσότερες από 140 ταινίες και έχει συγκεντρώσει έναν αρκετά μεγάλο αριθμό οπαδών. Κατά την διάρκεια της καριέρας της έχει συνεργαστεί με τις πιο δημοφιλή εταιρίες και ιστοσελίδες πορνό παγκοσμίως, όπως τις Vixen, Tushy, Brazzers, Twistys, Mofos, Fantasy HD, Etotica X, Naugthy America και Nubile Films.
Βαλκανικό Πρωτάθλημα Κωπηλασίας

Ιστορία

Το πρώτο Βαλκανικό Πρωτάθλημα Κωπηλασίας διοργανώθηκε το 1975 στα Ιωάννινα στις 19 με 20 Σεπτεμβρίου. Την ιδέα για την δημιουργία ενός πρωταθλήματος μεταξύ των Βαλκανικών χωρών την υλοποίησαν η Βουλγαρική, η Ελληνική, η Ρουμανική, η Τουρκική και η  Γιουγκοσλαβική Ομοσπονδία Κωπηλασίας. Η διοργάνωση αρχικά ήταν προγραμματισμένη για τις 25 με 28 Ιουλίου του 1974.
Από το 1975 έως το 2000 το πρωτάθλημα πραγματοποιούνταν από τις βαλκανικές ομοσπονδίες ενώ από το 2000 έως σήμερα από την Βαλκανική Ομοσπονδία Κωπηλασίας η οποία ιδρύθηκε στις 9 Σεπτεμβρίου στο ετήσιο συνέδριο που έγινε στην Καστοριά.
Κάθε χρόνο διαφορετική χώρα φιλοξενεί τη ρεγκάτα και το ετήσιο συνέδριο. Το πρωτάθλημα απευθύνεται μόνο στην κατηγορία νέων από το 1993, ενώ από το 1975 έως το 1992 αγωνίζονταν αθλητές ανωτέρου επιπέδου.

Πρωταθλητές

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Κυτταρίνη

Παρουσία στη φύση

Η κυτταρίνη είναι η πιο διαδεδομένη οργανική ένωση στον κόσμο, καθώς, όντας δομικός πολυσακχαρίτης των φυτών, αποτελεί το κύριο συστατικό του κυτταρικού τοιχώματος των φυτικών κυττάρων. Οι μακρές αλυσίδες της κυτταρίνης συνδέονται μεταξύ τους με δεσμούς υδρογόνου, σχηματίζοντας έτσι δέσμες που με τη σειρά τους διαπλέκονται σε πολύ ισχυρά πλέγματα.

Ο ρόλος της στην πέψη

Ορισμένοι οργανισμοί, κυρίως φυτά και ζώα, διαθέτουν το κατάλληλο ένζυμο στο πεπτικό τους σύστημα για την υδρόλυσή της, έτσι ώστε να μπορούν να πέπτουν την κυτταρίνη.
Επίσης η κυτταρίνη, αν και σχεδόν άπεπτη από τον οργανισμό, έχει μεγάλη σημασία για το μηχανισμό της πέψης. Προωθεί την περισταλτική κίνηση των εντέρων και συμβάλλει στον καθαρισμό και την αφόδευσή τους. Η κυτταρίνη βοηθάει στην ανάπτυξη της φυσιολογικής εντερικής χλωρίδας και παίζει ρόλο στην εξομάλυνση του μεταβολισμού της χοληστερίνης. Τώρα τελευταία, η προσοχή στρέφεται στο ρόλο, που έχουν για την πρό­ληψη ορισμένων σύγχρονων ασθενειών οι λεγόμενες φυτικές ίνες, όπου ανήκει και η κυτταρίνη.
Αποτελείται από μόρια D-γλυκόζης ενωμένα μεταξύ τους με β-γλυκοζιτικό δεσμό, ο οποίος σχηματίζεται μεταξύ του ημιακεταλικού υδροξυλίου του ενός μορίου και του -ΟΗ του 4ου ατόμου άνθρακα του άλλου μορίου.
Μόνη της ή με άλλες ενώσεις (κυρίως τη λιγνίνη και την ημι-κυτταρίνη) δημιουργεί τα κυτταρικά τοιχώματα των φυτών, που αποτελούν τον ''σκελετό'' του κάθε κυττάρου.
Οικογένεια Κύρου

Η οικογένεια Κύρου έχει συνδεθεί με την εφημερίδα Εστία.

Πληροφορίες

Είναι κυπριακής καταγωγής και το πρώτο μέλος της που εγκαταστάθηκε στην Ελλάδα ήταν ο Άδωνις Κύρου, ο οποίος και αγόρασε την εφημερίδα Εστία.
Ένωση Ποδοσφαιρικών Σωματείων Κυκλάδων

Ιστορία

Παλιότερα, τα περισσότερα κυκλαδίτικα ποδοσφαιρικά σωματεία δεν μετείχαν σε επίσημες διοργανώσεις. Τις δεκαετίες του '40 και '50 ο Άρης Σύρου και η Ελλάς Σύρου που είχαν επισημοποιηθεί, ανήκαν στην Ένωση Αιγαίου αλλά δεν μετείχαν σε επίσημες διοργανώσεις. Αργότερα, ορισμένα σωματεία εντάχθηκαν μεμονομένα στην Ε.Π.Σ. Πειραιώς, αλλά όσα τόλμησαν να λάβουν μέρος στα πρωταθλήματά της, αντιμετώπισαν πολλές δυσκολίες λόγω των συνεχών ακτοπλοϊκών μετακινήσεων. Οι δύο αυτές ομάδες της Σύρου συμμετείχαν στο Κύπελλο Ελλάδος, πριν καθιερωθεί το Κύπελλο Ερασιτεχνών. Η Α.Π.Ο. Ελλάς Σύρου από το 1947-48, ο Άρης Σύρου από το 1952-53, ενώ μερικά χρόνια αργότερα (1968) συμμετείχε και ο Α.Ο. Σύρου, που αποκλείστηκε από τον Βύζαντα Μεγάρων (σκορ 0-1 στη Σύρο)  . 
Την περίοδο 1967-68 οι ομάδες της Σύρου πέτυχαν την ένταξή τους στην Ε.Π.Σ. Σάμου αλλά καμιά ομάδα της Σάμου δεν ταξίδεψε στο νησί. Έτσι, η εγγραφή έμεινε κενό γράμμα. Από τη σεζόν 1968-69 έγινε δεκτή η συμμετοχή του Α.Ο. Σύρου στην Ε.Π.Σ.Π. και σε δύο σεζόν ανέβηκε στην Α΄ κατηγορία. Μάλιστα το 1973 κατέκτησε τον τίτλο και προήχθη στη Β΄ Εθνική, όπου έπαιξε δύο σεζόν (1973 ως 1975). Επίσης, στη Γ΄ κατηγορία έπαιξαν: το 1970-71 ο Α.Ο. Μυκόνου και από το 1971 ο Αστέρας Σύρου, ο οποίος από το 1976 ως το 1979 προήχθη στη Β΄. Οι υπόλοιπες ομάδες περιορίζονταν σε διοργάνωση τοπικών τουρνουά είτε εντός του νησιού τους είτε με ομάδες κοντινών νησιών. 
Το 1972 είχε υποβάλει αίτηση ένταξης στην Ένωση Πειραιά και ο Πανθηραϊκός. Με αφορμή την αίτησή του έγιναν κάποιες ενέργειες να δημιουργηθεί Όμιλος Κυκλάδων στην Γ΄ κατηγορία της ΕΠΣΠ, αλλά το αίτημα απορρίφθηκε, αφού δεν βρέθηκε τρόπος να επιλυθούν αφενός το οικονομικό ζήτημα (κάλυψη εξόδων μετακίνησης) και αφετέρου το τεχνικό (δρομολόγια πλοίων κλπ). Έτσι, το αίτημα απορρίφθηκε μετά πολλών επαίνων, αλλά ούτε και η αίτηση του Πανθηραϊκού έγινε δεκτή. Τη σεζόν 1979-80, τόσο ο ΑΟ Σύρου όσο και ο Αστέρας Σύρου ανήκαν στη Β΄ ΕΠΣΠ. Όμως, δεν έλαβαν μέρος στο πρωτάθλημα. 
Με την ίδρυση της Ε.Π.Σ. Κυκλάδων το 1980, διοργανώθηκε για πρώτη φορά κυκλαδίτικο πρωτάθλημα και αργότερα το κύπελλο. Αυτό είχε ως  αποτέλεσμα την αναζωογόνηση του ενδιαφέροντος και τη δημιουργία και άλλων σωματείων. Στο πρώτο πρωτάθλημα (1980-81), που ξεκίνησε στις 4 Ιανουαρίου 1981, έλαβαν μέρος οι εξής 12 ομάδες: Αρχίλοχος Πάρου, Α.Ο. Σύρου, Αστέρας Σύρου, Πανθηραϊκός Α.Ο., Πανναξιακός Α.Ο., Α.Ο. Παντηνιακός, Ερμής Τήνου, Α.Π.Ο. Ελλάς Σύρου, Α.Μ.Ε.Σ. Νηρέας Πάρου, Α.Μ.Σ. Φιλωτίου Νάξου, ΚΕΜΑΣ Ίου, Α.Ο. Άνδρου.
Αντρέα Υψηλάντη

Βιογραφία

Γεννήθηκε και μεγάλωσε στο Ρίσελσχάιμ. Ο πατέρας της ήταν εργάτης στο εργοστάσιο της Opel. Η Αντρέα μετά την σχολική εκπαίδευση εργάστηκε ως γραμματέας, και αργότερα ως αεροσυνοδός στην Lufthansa.
Μετά το γάμο της με έναν Έλληνα και τον χωρισμό διατήρησε το όνομα του πρώην συζύγου της. 
Έχει σπουδάσει κοινωνιολογία στην Φρανκφούρτη, πολιτικές επιστήμες και παιδαγωγική και πήρε δίπλωμα παιδαγωγικής το 1992.

Οι εκλογές στο κρατίδιο της Έσσης του 2008

Το συνέδριο του κόμματος της SPD εξέλεξε την Υψηλάντη ως υποψήφιο του κόμματος για τις εκλογές, ενώ εσωκομματικός αντίπαλός της ήταν ο Γιούργκεν Βάλτερ. 
Οι εκλογές του κρατιδίου της Έσσης που ακολούθησαν στις 27 Ιανουαρίου του 2008 ήταν αποτυχημένες. Επειδή λίγες μέρες πριν από τις εκλογές ο συνάδελφός της ο Βόλφγκανγκ Κλέμεντ κατηγόρησε την πολιτική της, η SPD αύξησε μεν το ποσοστό της εν σχέση με τις προηγούμενες εκλογές, αλλά δεν μπόρεσε ούτε να βγει πρώτο σε δύναμη κόμμα, αλλά ούτε και να αποκτήσει την πλειοψηφία σε συμμαχία με άλλα κόμματα. Ακολούθησε μια εποχή ανισορροπίας, αφού στην ακριβώς ίδια κατάσταση βρέθηκε και το κόμμα της CDU. Έτσι σύμφωνα με το κανονισμό που όριζε το σύνταγμα της Έσσης η CDU συνέχισε να κυβερνάει από την θέση μειοψηφίας. 
Η Υψηλάντη προσπάθησε δύο φορές να σχηματίσει συμμαχία μειοψηφίας με το κόμμα των Πράσινων και με την υποστήριξη του κόμματος των αριστερών. Απέτυχε όμως και τις δύο φορές λόγω εσωκομματικής αντίδρασης και εγκατέλειψε τελικά την προσπάθειά της αυτή στις 3 Νοεμβρίου του 2008. Στις εκλογές που επαναλήφθηκαν στις 18 Ιανουαρίου του 2009 η Αντρέα Υψηλάντη έλαβε μέρος ως βουλευτίνα, και παραιτήθηκε από την θέση του αρχηγού κόμματος το ίδιο βράδυ των εκλογών.
Κυπριακές βουλευτικές εκλογές 2016

Μετέπειτα εξελίξεις

Μετά τις εκλογές της 22ας Μαΐου 2016, το αξίωμα του Προέδρου της Βουλής διεκδίκησαν, για την ΙΑ' Βουλευτική Περίοδο, οι ακόλουθοι πέντε υποψήφιοι κατά σειρά υποβολής της υποψηφιότητάς τους: ο Δημήτρης Συλλούρης, εκ μέρους της Αλληλεγγύη, ο Αβέρωφ Νεοφύτου, εκ μέρους της κοινοβουλευτικής ομάδας του ΔΗ.ΣΥ., ο Άνδρος Κυπριανού, εκ μέρους της κοινοβουλευτικής ομάδας Α.Κ.Ε.Λ., ο Μαρίνος Σιζόπουλος, εκ μέρους του Κ.Σ. Ε.Δ.Ε.Κ., και ο Γιώργος Περδίκης, εκ μέρους του Κινήματος Οικολόγων-Συνεργασίας Πολιτών. Πρόεδρος της Βουλής εξελέγη, στις 2 Ιουνίου 2016, κατά την τρίτη φάση της ψηφοφορίας ο Δημήτρης Συλλούρης, αποσυρθέντος του Αβέρωφ Νεοφύτου,  εξασφαλίζοντας 21 ψήφους. Στην ίδια ψηφοφορία ο Γιώργος Περδίκης εξασφάλισε 2 ψήφους, ο Άνδρος Κυπριανού 16 ψήφους και ο Μαρίνος Σιζόπουλος 17 ψήφους.

Το ζήτημα της έδρας της Ελένης Θεοχάρους στην Λεμεσό

Η Ελένη Θεοχάρους, πρόεδρος της Αλληλεγγύης κέρδισε έδρα στην Λεμεσό για την Αλληλεγγύη. Όμως ως ευρωβουλευτής, παραιτήθηκε από την έδρα, την οποία κατέλαβε ο πρώτος επιλαχόντας του κόμματος, Γεώργιος Παπαδόπουλος που είχε συγκεντρώσει 767 ψήφους. Ο Ανδρέας Μιχαηλίδης, υποψήφιος με το Δημοκρατικό Συναγερμό, ο οποίος συγκέντρωσε 4.734 ψήφους προσέφυγε στο Εκλογοδικείο, ζητώντας να πληρωθεί η έδρα, μέσω αναπληρωματικής εκλογής. Το εκλογοδικείο έκρινε άκυρη την εκλογή και ανακήρυξη του Γιώργου Παπαδόπουλου ως βουλευτή, ωστόσο, με τροποποιητικό νόμο που ψήφισε η Βουλή των Αντιπροσώπων ο Παπαδόπουλος επανήλθε στα βουλευτικά του καθήκοντα. Τον Απρίλη του 2018, μετά από νέα προσφυγή του Ανδρέα Μιχαηλίδη, το Ανώτατο Δικαστήριο έκρινε αντισυνταγματικό τον τροποποιητικό νόμο και άκυρη την ανακήρυξη του Παπαδόπουλου ως βουλευτή Λεμεσού. Το τι θα γίνει με την έδρα της Λεμεσού, θα το αποφασίσει το Υπουργείο Εσωτερικών.
Κινεζική Ολυμπιακή Επιτροπή

Διακριτικά

Τα διακριτικά της Κινεζικής Ολυμπιακής Επιτροπής είναι το κύριο έμβλημα και το εμπορικό λογότυπο.
1075 Ελίνα

Φυσικά χαρακτηριστικά

Η μέση διάμετρος της Ελίνας εκτιμάται σε 35,52 χιλιόμετρα. O φασματικός τύπος της είναι μάλλον SU, ενώ το άλβεδό της είναι 0,122. Είναι άγνωστο αν και με ποια περίοδο περιστρέφεται η Ελίνα γύρω από τον εαυτό της.
Σβετλάνα Σαβίτσκαγια

Βιογραφία

Η Σαβίτσκαγια γεννήθηκε στη Μόσχα και ήταν θυγατέρα του Σοβιετικού ανώτατου αξιωματικού της πολεμικής αεροπορίας Γιεβγκένι Σαβίτσκι. Η ίδια άρχισε τη σταδιοδρομία της ως πιλότος δοκιμών και αεραθλητισμού: Αρχίζοντας το 1974 σημείωσε 18 παγκόσμια ρεκόρ πετώντας με αεροσκάφη MiG και άλλα τρία στην ομαδική πτώση με αλεξίπτωτο. Κέρδισε την πρώτη θέση στο 6ο Παγκόσμιο Αεροβατικό Πρωτάθλημα της FAI το 1970. Δέκα χρόνια αργότερα άρχισε να εκπαιδεύεται ως αστροναύτης.
Στις 19 Αυγούστου 1982 η Σαβίτσκαγια εκτοξεύθηκε στο διάστημα μαζί με τους Λεονίντ Ποπόφ και Αλεξάντρ Σερεμπρόφ στην αποστολή Σογιούζ T-7, καθιστάμενη έτσι η δεύτερη γυναίκα στην ιστορία που ταξίδεψε ποτέ στο διάστημα, περισσότερα από 19 χρόνια μετά την πρώτη, τη Βαλεντίνα Τερεσκόβα. Το σκάφος τους «έδεσε» στον διαστημικό σταθμό Σαλιούτ 7 (όπου τους περίμεναν άλλοι δύο κοσμοναύτες) και επέστρεψαν στη Γη μετά από παραμονή μερικών ημερών στον σταθμό, στις 27 Αυγούστου 1982.
Στο δεύτερο διαστημικό ταξίδι της, που άρχισε στις 17 Ιουλίου 1984, η Σβετλάνα Σαβίτσκαγια έγινε η πρώτη γυναίκα στην Ιστορία που εκτοξεύθηκε για δεύτερη φορά στο διάστημα. Οκτώ ημέρες αργότερα, στις 25 Ιουλίου, έγινε η πρώτη γυναίκα στην ιστορία που εκτέλεσε έναν «περίπατο στο διάστημα» (δραστηριότητα εκτός σκάφους, EVA), βγαίνοντας έξω από τον διαστημικό σταθμό Σαλιούτ 7 και παραμένοντας στο κενό επί 3 ώρες και 35 λεπτά, κατά τη διάρκεια των οποίων έκοψε και οξυγονοκόλλησε μέταλλα μαζί με τον συνάδελφό της Βλαντίμιρ Ντζανιμπέκοφ. Μέχρι το 2010 παρέμενε η μοναδική γυναίκα στον κατάλογο των 57 Σοβιετικών ή Ρώσων που είχαν κάνει «διαστημικό περίπατο». Αργότερα δήλωσε ότι είχε εκφράσει ανοικτά τους ενδοιασμούς της για τις δοκιμές οξυγονοκολλήσεως εκτός σκάφους καθώς «δεν καταλάβαινα τη χρησιμότητά τους. Θα ήταν δυνατό να κάψουμε τις διαστημικές στολές μας ή το εξωτερικό τοίχωμα του σταθμού». Ωστόσο, η συνολικά άριστη επίδοσή της σε αμφότερες τις διαστημικές αποστολές της αποστόμωσε τους επικριτές που αμφισβητούσαν την ικανότητα μιας γυναίκας να εκτελέσει διαστημικές δραστηριότητες.
Μετά τη δεύτερη επιστροφή της στη Γη η Σαβίτσκαγια ορίσθηκε αρχηγός ενός πληρώματος για τον Σαλιούτ 7 που αποτελείτο μόνο από γυναίκες σε ανάμνηση της Παγκόσμιας ημέρας της γυναίκας, μία αποστολή που ματαιώθηκε αργότερα. Της δόθηκε δύο φορές ο τίτλος του Ήρωα (ηρωίδας) της Σοβιετικής Ενώσεως και ο αστεροειδής 4118 Σβέτα ονομάσθηκε έτσι προς τιμή της.
Η Σαβίτσκαγια είναι παντρεμένη και έχει έναν γιο, που γεννήθηκε το 1986.
Η Σαβίτσκαγια είναι αφοσιωμένη κομμουνίστρια και δυσαρεστήθηκε με την κατάρρευση της Σοβιετικής Ενώσεως: Το 1995 έδωσε μια συνέντευξη στη δημοσιογράφο της αμερικανικής εφημερίδας Baltimore Sun Κλάρα Τζερμάνι, όπου δήλωσε πως οτιδήποτε για το οποίο είχαν δουλέψει σκληρά οι γονείς της για να φτιαχτεί καταστράφηκε σχεδόν μέσα σε μια νύχτα και ότι «καλά που δεν έζησαν να το δουν αυτό».
Η Σβετλάνα Σαβίτσκαγια αποστρατεύθηκε το 1993 από τη Ρωσική Πολεμική Αεροπορία με τον βαθμό της επισμηναγού. Το 1996 εκλέχθηκε μέλος της Κρατικής Δούμας (κάτω βουλής) με το Κομμουνιστικό Κόμμα, και επανεκλέχθηκε 4 φορές στη συνέχεια.
Όμπλαστ Μοράβα

Η περιφέρεια του Μοράβα (σερβικά : Моравска област) ήταν περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Τσούπρια. Είχε έκταση 2.899 τετραγωνικά χλμ και 183.959 κατοίκους. Καταλάμβανε την κεντρική βόρεια Σερβία και την κοιλάδα του ποταμού Μοράβα όπου πήρε και το όνομα του.
Κύρια ασχολία των κατοίκων ήταν η γεωργία και η κτηνοτροφία. Άλλες μεγάλες πόλεις ήταν η Γιαγκόντινα, η Παρασίν, η Σβιλάινατς, Ρέκοβατς και η Δεσπότοβατς.
Μόσχος ο Συρακούσιος

Έργα

Στα λίγα του έργα που διασώζονται διακρίνεται μια επιρροή από τον Θεόκριτο. Τα έργα αποτελούνται από ένα επύλλιο με τον τίτλο Ευρώπη το οποίο βασίζεται στην Ευρώπη της μυθολογίας, τρία αποσπάσματα από βουκολικά ποιήματα, ένα πλήρες ποιήμα με τον τίτλο Έρως Δραπέτης, καθώς και ένα επίγραμμα σε ελεγειακό δίστιχο το οποίο και αποτελεί μέρος του σώματος της Ελληνικής Ανθολογίας. Τα διασωζόμενα του βουκολικά αποσπάσματα, συντέθηκαν σε δακτυλικό εξάμετρο και τη δωρική διάλεκτο, και δεν ασχολούνται τόσο με βουκολική θεματολογία αλλά εστιάζουν κυρίως σε ερωτικά και μυθολογικά θέματα. Το χαρακτηριστικό αυτό, εκτιμάται πως εμφανίζεται και στα βουκολικά ποιήματα του Βίωνα του Σμυρναίου.
Η Ευρώπη, μαζί και με την Εκάλη του Καλλίμαχου, αποτελεί ένα από τα χαρακτηριστικά παραδείγματα του Ελληνιστικού φαινομένου του επύλλιου. Εκτιμάται πως είναι πολύ πιθανό πως το έργο του Μόσχου είχε σημαντική επιρροή στην Ελληνική βουκολική ποίηση, και πως η επιρροή του Έρως Δραπέτης γίνεται αισθητή στην ποίηση του Βίωνα και τους ύστερους βουκολικούς ποιητές. Κατά την περίοδο της Αναγένησσης το έργο του μεταφράστηκε καθώς και μιμήθηκε από συγγραφείς όπως ο Ιταλός ποιητής του 16ου αιώνα Τορκουάτο Τάσο, και ο Άγγλος δραματικός ποιητής Μπεν Τζόνσον.
Α΄ κατηγορία πετοσφαίρισης ανδρών Κύπρου 1982

Σύστημα διεξαγωγής

Στο πρωτάθλημα της Α΄ κατηγορίας 1982 συμμετείχαν 10 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλισε τη συμμετοχή της στο Κύπελλο πρωταθλητών Ευρώπης πετοσφαίρισης ανδρών 1982-83.  
Οι τελευταίες δύο ομάδες υποβιβάστηκαν στη Β΄ κατηγορία.

Σύστημα βαθμολόγησης

Κάθε νίκης βαθμολογείτο με 3 βαθμούς και κάθε ήττα με 1 βαθμό.

Κριτήρια κατάταξης Α΄ φάσης

Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες πιο ψηλά κατατασσόταν η ομάδα με τη μεγαλύτερη διαφορά μεταξύ των νικηφόρων και των απολεσθέντων σετ.